মহেশখালী নদী
মহেশখালী নদী বা মহেশখালী চ্যানেল বাংলাদেশের কক্সবাজার জেলার মহেশখালী উপজেলায় অবস্থিত একটি নদী। নদীটির দৈর্ঘ্য ২৫ কিলোমিটার। মহেশখালী চ্যানেলের অবস্থান কক্সবাজার সদর উপজেলার চৌফলদন্ডী ইউনিয়নের পশ্চিমে এবং মহেশখালী উপজেলার পূর্বে। এ চ্যানেল প্রবাহিত হয়ে চৌফলদন্ডী, খুরুশকুল, এবং ভারুয়াখালী পর্যন্ত পৌঁছেছে। সদর উপজেলার অনেক ইউনিয়নের যোগাযোগের অন্যতম প্রধান মাধ্যম হল এই চ্যানেল।